Saint Paul Island (Alaska)

Saint Paul Island, tidligere Peter and Paul,Geology and Petrology of the Pribilof Islands, Alaska, av Tom F. W. Barth. Investigation of Alaskan Volcanoes. United States Goverment Printing Office, Washington 1956. Side 102. Besøkt 3. september 2014. 
er den største øya i øygruppa Pribilof i Beringhavet. Øya er en del av statistikkområdet Aleutians West i den amerikanske delstaten Alaska, og den ligger 494 kilometer vest for fastlandet, og 63 kilometer nordøst for naboøya Saint George.Avstanden fra Cape Newenham på Alaskas fastland til Saint Pauls nordøstligste punkt, og fra Saint Pauls sørligste til Saint Georges nordvestligste punkt. Mål gjort i Google Maps.

Øya har 484 innbyggere (2013) som er konsentrert i byen St. Paul, helt i sør. 84 prosent av befolkningen er aleuter (2000), noe som gjør det til verdens største aleut-samfunn.National Oceanic and Atmospheric Administration,  Community Profiles for North Pacific Fisheries-Alaska. Utgitt i desember 2005. Side 374-377. Besøkt 
3. september 2014.  Saint Paul var ubebodd da den ble oppdaget av besetningen til Gavriil Pribilof den 29. juni 1787. Øya har navn etter apostelen Paulus.

Dyre- og planteliv
Det kalde sjøvannet rundt Pribiloføyene er rikt på næringsstoffer, som gir føde til et av verdens mest produktive fiskeri, og som igjen tiltrekker seg hvaler, pelsseler, hvalross, sjøløver og sjøfugler.

Øyene er levestedet til rundt halve bestanden av nordlig pelssel, og er ett av seks oppvekstområder i verden for arten.National Oceanic and Atmospheric Administration, Northern Fur Seal. Besøkt 4. september 2014. 

Saint Paul er en av de viktigste områdene på den nordlige halvkulen for sjøfuglkolonier,Illustrated Encyclopedia of Birds. Dorling Kindersley Limited, London 2011. ISBN 978-1-4053-6291-7. Side 245.  og det er registrert over 248 fuglearter på øya.alaskabirding.com, Wildlife . Besøkt 4. september 2014.  Av disse er blant annet krykkjer, rødfotkrykkjer, havhester, rødmaskeskarver, polarlomvi og horn- og topplunder vanlige arter. Av mer sjeldne arter er der blant annet observert brunissespurv, amerikasandlo og skifermåke og rødstrupe- og alaskasnipe.alaskabirding.com, Rare Bird Alert . Besøkt 4. september 2014. 

Av landlevende pattedyr, er Probilof-polarreven stedegen for Pribilof-øyene, og har gener og kroppsbygning som skiller seg ut fra andre fjellrever.4. International conference in Arctic Fox Biologi. Westfjords, Iceland 11.-13. oktober 2013. Program, abstracts and list of participants . Conservation Status of the Pribilof Fox Alopex lagopus pribilofensis av Paula A. White. Side 32.  Antallet rever har av ulike årsaker gått ned. Probilof-spissmus er vanlig og stedegen for Saint Paul.NaturServe Explorer, Sorex pribilofensis. Besøkt 3. september 2014.  I 1911 ble det tatt 25 tamrein fra Russland til Saint Paul.National Oceanic and Atmospheric Administration, A Historical Perspective of Pribilof Islands. Island Natural Resources, Land Mammals. Besøkt 3. september 2014.  Bestanden har vokst til flere hundre, og det gis tillatelse til jakt på dyrene.

Floraen på Saint Paul består i hovedsak av frodig gress, musøre, lav, bladmoser og en rekke ulike blomsterplanter. Det er ikke trær på øya.

Saint Paul var en av de siste stedene der ullhåret mammut overlevde. Arten døde ut her for omtrent 5600 år siden, antagelig på grunn av mangel på ferskvann og tørrere klima. Øya var sannsynligvis ubebodd av mennesker på dette tidspunktet.

 Referanser 

Kategori:Beringhavet
Kategori:Øyer i Alaska
Kategori:Øyer i Stillehavet